**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 18.09.2022, ora 08.00 – 19.09.2022, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 19.09.2022, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 18.09.2022, la ora 11:00, avertizarea hidrologică nr. 69, valabilă în intervalul 18.09.2022, ora 12:00-20.09.2022, ora 12:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE APĂRARE, astfel:**

**-COD GALBEN în intervalul 18.09.2022, ora 12:00-20.09.2022, ora 12:00 - depăşiri ale COTELOR DE ATENŢIE** pe râurile din bazinele hidrografice: Vişeu, Iza, Lăpuş **(judeţul Maramureş)**, Tur **(judeţul Satu Mare)**, Someşul Mare **(judeţul Bistriţa-Năsăud)**, Someşul Mic – bazin superior şi afluenţi bazin mijlociu şi inferior **(judeţele: Bihor şi Cluj)**, Someş – afluenţii mici aferenţi sectorului aval S.H. Dej **(judeţele: Cluj, Sălaj, Maramureş şi Satu Mare)**, Crasna – bazin superior şi afluenţi bazin mijlociu şi inferior **(judeţele: Sălaj şi Satu Mare)**, Barcău – bazin superior şi afluenţi bazin mijlociu şi inferior **(judeţele: Sălaj şi Bihor)**, Crişul Repede – bazin superior şi afluenţi bazin mijlociu şi inferior **(judeţele: Cluj şi Bihor)**, Crişul Negru **(judeţele: Bihor şi Arad)**, Crişul Alb – bazin amonte S.H. Gurahonţ şi afluenţii aferenţi sectorului aval S.H. Gurahonţ **(judeţele: Hunedoara şi Arad)**, Mureş – bazin amonte S.H. Glodeni, Niraj **(judeţele: Harghita şi Mureş)**,Arieş – bazin amonte S.H. Câmpeni şi afluenţii aferenţi sectorului aval S.H. Câmpeni **(judeţele: Alba şi Cluj)**, Mureş – afluenţii aferenţi sectorului aval S.H. Brănişca **(judeţele: Hunedoara şi Arad)**, Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Balinţ **(judeţul Timiş)**, Timiş – afluenţii aferenţi sectorului aval S.H. Sadova – amonte S.H. Lugoj **(judeţele: Caraş Severin şi Timiş)**, Bistriţa – bazin amonte S.H. Cârlibaba şi afluenţii aferenţi sectorului aval S.H. Cârlibaba – amonte Ac. Izvoru Muntelui **(judeţele: Suceava, Neamţ şi Harghita)**;

**-COD PORTOCALIU în intervalul 18.09.2022, ora 12:00-19.09.2022, ora 24:00 - depăşiri ale COTELOR DE INUNDAŢIE** pe râurile din bazinele hidrografice: Vişeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior, Lăpuş – bazin superior şi afluenţi bazin mijlociu şi inferior **(judeţul Maramureş)**, Someşul Mare – bazin amonte S.H. Rodna şi afluenţii aferenţi sectorului aval S.H. Rodna **(judeţul Bistriţa-Năsăud)**, Crişul Negru – bazin amonte S.H. Beiuş **(judeţul Bihor)**, Arieş – bazin amonte S.H. Scărişoara **(judeţul Alba)**.

**Fenomenele hidrologice periculoase se pot produce cu probabilitate şi intensitate mai mare pe unele râuri din judeţele: Maramureş, Bistriţa-Năsăud şi Bihor.**

Această avertizare hidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

*-către prefecturile judeţelor:* ***ALBA, ARAD, BIHOR, BISTRIŢA-NĂSĂUD, CARAŞ-SEVERIN, CLUJ, HARGHITA, HUNEDOARA, MARAMUREŞ, MUREŞ, NEAMŢ, SATU MARE, SĂLAJ, SUCEAVA şi TIMIŞ*** *(15 prefecturi)* ***– COD GALBEN;***

*-către prefecturile judeţelor:* ***ALBA, BIHOR, BISTRIŢA-NĂSĂUD şi MARAMUREŞ*** *(4 prefecturi)* ***– COD PORTOCALIU.***

**Debitele au fost în general în creștere** ca urmare a precipitațiilor căzute în interval și propagării, exceptând râurile din bazinele superioare ale Moraviței, Bârzavei, Carașului, Nerei, Buzăului, Râmnicului Sărat, Putnei și Trotușului, unde au fost în scădere și râurile din bazinele hidrografice: Vedea, Bârlad, cele din Dobrogea, bazinele inferioare ale Argeșului, Ialomiței, cursul mijlociu și inferior al Prutului și afluenții acestuia, unde au fost relativ staționare.

Scurgeri importante pe versanţi, torenţi şi pâraie, viituri rapide pe râurile mici cu efecte de inundaţii locale şi creşteri importante de debite şi niveluri, cu atingerea și depășirea **COTELOR DE ATENȚIE**, s-au înregistrat pe unele râuri din Banat, Crișana și Maramureș ca urmare a precipitațiilor mai însemnate cantitativ căzute în interval și propagării.

În interval s-au situat peste **COTELE DE ATENȚIE** râurile la stațiile hidrometrice: Valea Galbenă-Pietroasa Galbenă (125+20)-jud. BH, Crișul Pietros-Pietroasa (200+30)-jud. BH, Fântâna Galbenă-Stâna de Vale (50+20)-jud. BH și Arieș-Scărișoara (120+14)-jud. AB.

Debitele se situează în general la valori în jurul și peste normalele lunare, mai mici (cu valori sub 80% din mediile multianuale lunare) pe râurile din bazinele hidrografice: Vedea, Ialomița, Buzău, Râmnicu Sărat, Putna, Bârlad, Prut, cele din Dobrogea, bazinul mijlociu și inferior al Argeșului și unii afluenți ai Oltului mijlociu, cursurile inferioare ale Mureșului, Begăi, Timișului, Trotușului, Bistriței, Moldovei, Sucevei, cursul Siretului.

**Debitele vor fi în general în creștere** ca urmare a precipitațiilor prognozate și propagării, exceptând râurile din bazinele hidrografice: Caraș, Nera, Cerna, Buzău, Râmnicu Sărat, Putna, Trotuș, bazinele superioare ale Timișului, Bârzavei, Jiului, Motrului, Gilortului, Argeșului, Ialomiței, Moldovei, Sucevei și afluenților de dreapta ai Oltului inferior, unde vor fi în scădere și râurile din bazinele hidrografice: Vedea, Bârlad, Prut, cele din Dobrogea și bazinul inferior al Argeșului, unde vor fi relativ staționare.

Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri importante de debite şi niveluri se pot înregistra pe unele râuri din Banat, Crișana, Maramureș și nordul Transilvaniei, ca urmare a precipitațiilor mai însemnate cantitativ prognozate.

**DUNĂRE**

**Debitul la intrarea în ţară** (secţiunea Baziaş) în intervalul 18-19.09.2022 **a fost în creştere, având valoarea de 2300 m3/s**, sub media multianuală a lunii **septembrie (3800 m3/s).**

În aval de Porțile de Fier debitele au fost în creștere pe sectorul Gruia-Zimnicea, staționare la Giurgiu și Tulcea și în scădere pe sectorul Oltenița-Isaccea.

**Debitul la intrarea în ţară** (secţiunea Baziaş) **va fi** **în creștere (2500 m3/s).**

În aval de Porțile de Fier debitele vor fi în creştere pe sectorul Gruia-Călărași, relativ staționare pe sectorul Cernavodă-Vadu Oii și în scădere pe sectorul Brăila-Tulcea.

**2.** **Situaţia meteorologică în intervalul 18.09.2022, ora 08.00 –19.09.2022, ora 06.00**

**În ţară** vremea a fost vântoasă și mai rece decât în mod normal la această dată, chiar deosebit de rece în regiunile intracarpatice, unde abaterea termică negativă față de mediile climatologice a fost de până la 10 grade. Pe parcursul zilei vântul a avut intensificări în întreaga țară, iar vitezele cele mai mari s-au atins în regiunile sudice, estice și în centru, unde rafalele au fost de până la 80...90 km/h, dar mai ales la munte, pe creste, unde acestea au fost de până la 122 km/h (Ceahlău-Toaca). Cerul a fost mai mult senin în sudul și sud-estul țării și a prezentat înnorări temporare în rest. A plouat în Maramureș, în Crișana, în cea mai mare parte a Transilvaniei, local la munte și pe suprafețe mici în Banat și în nordul Moldovei. Izolat, în nord-vestul și centrul țării, cantitățile de apă au depșit 15...20 l/mp. În zona montană, la altitudini de peste 1700 m, trecător au fost și precipitații slabe sub formă de lapoviță și ninsoare. Pe arii restrânse s-a depus strat de zăpadă la munte, la altitudini mari, iar la ora 20, pe platformele stațiilor meteorologice, acesta măsura până la 3 cm la Vârful Iezer. Temperaturile maxime s-au încadrat între 10 grade la Târgu Lăpuș, Ocna Șugatag, Toplița și Joseni și 24 de grade la Hârșova. La ora 6 se înregistrau valori termice cuprinse între 2 grade la Câmpulung Muscel și Câmpina și 13 grade la Mahmudia.

**Observație:** în intervalul de diagnoză au fost în vigoare 9 mesaje pentru fenomene meteorologice periculoase imediate, emise după cu urmează: 4 de către SRPV Bacău (3 atenționare cod galben și 1 avertizare cod portocaliu), 3 de către SRPV Sibiu (2 atenționări cod galben și 1 avertizare cod portocaliu), 1 avertizare cod portocaliu de către CNPM pentru Muntenia și 1 atenționare cod galben de către SRPV Cluj-Napoca.

**La Bucureşti** vremea a fost vântoasă și mai rece decât în mod normal la această dată. Vântul a avut intensificări pe parcursul zilei, când la rafală s-au atins viteze de până la 60 km/h, apoi a slăbit în intensitate. Cerul a fost mai mult senin. Temperatura maximă a fost de 22 de grade la Afumați și Băneasa și de 23 de grade la Filaret. La ora 6 se înregistrau 8 grade la Băneasa, 9 grade la Filaret și 10 grade la Afumați.

**3. Prognoza meteorologică în intervalul 19.09.2022, ora 08.00–20.09.2022, ora 8.00**

**În ţară** vremea se va menține deosebit de rece în vest, nord și centru, iar în celelalte zone valorile termice vor fi apropiate de mediile multianuale. Cerul va avea înnorări și temporar va ploua pe arii extinse în regiunile intracarpatice și doar trecător și pe alocuri în rest. La altitudini în general de peste 1600 m precipitaţiile vor fi şi sub formă de lapoviţă şi ninsoare. Vântul va sufla slab și moderat, cu unele intensificări la munte și pe arii restrânse în restul

teritoriului. Temperaturile maxime se vor încadra între 10 grade în Maramureș și 25 de grade în sudul Munteniei, iar cele minime vor fi cuprinse, în general, între 4 şi 14 grade.

**La Bucureşti** vremea va fi în general frumoasă. Cerul va fi variabil, cu unele înnorări și posibil ploi slabe noaptea. Vântul va sufla slab și moderat. Temperatura maximă se va situa în jurul valorii de 23 de grade, iar cea minimă va fi de 9...10 grade, mai scăzută în zona preorășenească, spre 7 grade.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

Direcția Comunicare